Yume (1990eko filma)

Yume, , ingelesez Akira Kurosawa's Dreams (euskaraz Ametsak edo Akira Kurosawaren Ametsak) 1990eko Akira Kurosawa japoniar zinema zuzendari eta gidoilariak zuzendu eta idatzitako errealismo magikozko film bat da. Akira Terao, Martin Scorsese, Chishū Ryū, Mieko Harada eta Mitsuko Baisho aktoreek antzeztu zuten.

45 urtetan Kurosawak gidoia idatzi zuen film bakarra izan zen, eta Ran filma egin eta bost urtera filmatu zen, George Lucas, Francis Ford Coppola eta Steven Spielberg zuzendarien laguntzaz eta Warner Bros. estatubatuar ekoiztetxearen babes ekonomikoaz.

Filma zortzi atal edo laburmetraiez osatua dago eta jorratzen dituzten gai nagusiak honakoak dira: haurtzaroa, espiritualitatea, artea, heriotza, hondamendi unibertsalak eta gizakien akatsak munduarekiko; atal guztiek alde literal bat eta alde metaforiko bat erakusten dute.

1990eko Cannesko Zinemaldian lehiaketaz kanpo proiektatu zen.

 Argumentua 

Ametsak agertzen dira, bata bestearengandik bananduak, independienteak, baina desio, beldur eta oroiminen bidez elkarri lotuak. Haurtzarotik zahartzarora doan Ni-ren istorioak gizakiak mundua, artea, espiritualitatea, eta heriotzarekin dituen harremanak azaltzeko balio du. Zortzi kontakizunek (Kurosawaren ametsetatik atereak) Japoniak mende luze batez jasandako aldaketak islatzen dituzte.

 Atalak 
 Eguzki argia euri artean
 Okarondo ortua eta panpinaren festa
 Elur ekaitza
 Tunela
 Beleak
 Fuji mendia gorriz
 Deabru negartia
 Ur erroten herria

 Aktoreak 
 Akira Terao: Ni (ameslaria)
 Mitsunori Isaki: Ni (ameslari gaztea)
 Mitsuko Baisho: Deabruaren ama
 Martin Scorsese: Vincent van Gogh
 Chishū Ryū: Agurea
 Mieko Harada: Elurrezko espiritua
 Yoshitaka Zushi: Noguchi kaporala
 Toshie Negishi: Haurra duen emakumea
 Hisashi Igawa: Zentral nuklearreko gizona
 Chosuke Ikariya: Deabrua
 Noriko Honma

 Kanpo estekak 
 Yume filmaren iragarkia ikusgai. Youtube.com 
 IMDBko fitxa irakurgai 

Kategoria:Japoniako filmak
Kategoria:Drama filmak
Kategoria:Errealismo magikoaren filmak
Kategoria:Ametsei buruzko filmak
Kategoria:Japonian girotutako filmak
Kategoria:Japonierazko filmak
Kategoria:1990eko filmak